Dôvodová správa

Predmetom tohto materiálu je v zmysle § 28 ods. 3 písm. d zákona č. 92/91 v znení neskorších predpisov (ďalej len zákon) návrh a zdôvodnenie použitia majetku Fondu národného majetku  Slovenskej republiky vo výške rozsahu nákladov spojených s jeho činnosťou  na rok 2003.
         
V rozpočte je zohľadnená situácia s realizáciou privatizácie, kde sa činnosť fondu bude koncentrovať do nasledujúcich oblastí:

•	zabezpečenie kontroly a naplnenia zmluvných záväzkov nadobúdateľov, ktoré vyplývajú zo schválených  privatizačných projektov, uznesení vlády SR alebo z iného obchodného vzťahu, (kontrola a započítavanie investícií, starostlivosť o dodržanie 
•	platobných podmienok, posudzovanie ďalšieho nakladania  s privatizovaným  majetkom a pod.)

Fond národného majetku SR ku dňu 30 8. 2002  kontroluje plnenie všetkých zmluvných podmienok vyplývajúcich z 2 156 zmlúv (z toho cca 600 zmlúv je neukončených).
	 
•	zabezpečenie vymáhania pohľadávok za prvonadobúdateľmi po odstúpení od kúpnych zmlúv, uplatňovanie veriteľských  nárokov v konkurzných a vyrovnávacích konaniach. 

V súvislosti  s vymáhaním pohľadávok fondu voči kupujúcim vyplývajúcich z už uzavretých zmlúv Fond národného majetku SR vedie podľa stavu k 31. 12. 2001 284 neukončených súdnych sporov. K 31.7.2002 bolo   cca 300 zmlúv riešených v rámci konkurzného konania.  V roku 2003 sa uvažuje s rozbehnutím vysporiadania pohľadávok fondu v rámci postúpenia pohľadávok.

•	príprava a realizácia nových predajov v zmysle príslušných uznesení  vlády, realizácia nového  predaja naspäť vzatého majetku po odstúpení od kúpnej zmluvy,

•	transformácia majetku štátu ( prirodzené monopoly) za účelom  naštartovania privatizačných procesov,

•	výkon akcionárskych práv Fondu národného majetku a zastupovanie záujmov vlastníka pri nakladaní s majetkom akciových spoločnosti,

•	zabezpečenie organizačných a administratívnych činností súvisiacich s preplácaním dlhopisov vrátane jeho výnosu občanom SR v zmysle § 24 ods. 11 zákona o podmienkach prevodu majetku štátu na iné osoby - s ťažiskom na reklamačné konania
•	zabezpečenie financovania úhrady záväzkov FNM SR voči rôznym subjektom , ktoré vyplývajú zo zákona č. 92/1191 Zb. v znení noviel a z uznesení vlády SR a ostatných záväzkov  a prebratých záruk fondu vzniknutých v procese transformácie štátneho majetku,

•	vybavovanie právnej a ekonomickej agendy súvisiacej s vysporiadaním minulých reštitučných nárokov v nadväznosti na privatizáciu majetku štátu, majetkové posúdenie a vykonávanie zmluvných bezodplatných prevodov,

•	zabezpečenie úloh spojených so správou majetku fondu podľa § 29 ods. a - j zákona a ekonomickými informáciami o činnosti fondu pre rokovanie vlády a Národnej rady SR, zabezpečenie agendy spojenej so začlenením fondu do systému verejných rozpočtov, zabezpečenie ekonomických a právnych analýz podľa § 29 ods. 2-9 zákona,

•	zabezpečenie začlenenia a pôsobenia fondu v podmienkach správy verejných financií v rámci štátnej pokladnice

•	zabezpečenie evidencie a archivácie dokumentácie súvisiacej s realizáciou privatizačných projektov a dokumentácie súvisiacej s výkonom akcionárskych práv v akciových spoločnostiach

Základné rámce pri vytváraní predstavy o možnostiach financovania prevádzky s horeuvedeným obsahom boli:

•	zabezpečenie nového postavenia Fondu národného majetku vo vyhlásených konkurzoch,
 
•	zachovanie úrovne zamestnanosti na úrovni predchádzajúceho roka pri zakomponovaní valorizácie miezd  a zohľadnenie potrebných organizačných zmien v súvislosti  s potrebou zvýšiť efektívnosť činnosti fondu v oblasti vymáhania pohľadávok, a v niektorých útlmových oblastiach, pokryť personálne činnosti  súvisiace so zaradením fondu pod pôsobnosť zákona o verejnom obstarávaní a zákona o štátnej pokladnici,

•	inflácia v rozsahu 6 - 8 % u najväčších skupín nakupovaných výrobkov a služieb.

 Zdroj: „Ukazovatele ekonomického vývoja „ - materiál štatistického úradu SR
           „Strednodobý finančný výhľad na roky 2001 - 2004 „ - materiál MF SR

•	zohľadnenie zmien v daňových zákonoch, ktoré sa týkajú zvýšenia hranice ceny obstarania, ako kritéria pre zaradenie nakupovaných predmetov do kategórie investičných predmetov, 
•	zohľadnenie zmeny v daňových zákonoch - doterajšie cestovné cudzí - členovia orgánov budú uznanými cestovnými nákladmi daňovými - presun do položky cestovné,

•	zohľadnenie pohybu taríf , ktoré sú rozhodujúce pre výpočet plateného nájomného za prenajaté priestory,

•	zohľadnenie úpravy odmien štatutárnych orgánov FNM SR v zmysle 
    zákona č. 120/1993 Z. z. o platových pomeroch niektorých ústavných činiteľov
    Slovenskej republiky v znení noviel,

•	zohľadnenie zmien v Zákonníku práce - nadčasy, odchodné,

•	zohľadnenie zmien v oblasti minimálnej mzdy a cestovných náhrad,

•	zohľadnenie možností podpory doplnkového dôchodkového poistenia,

•	zohľadnenie nárokov na plnenie vyplývajúce zo záväzkov prevzatých zamestnávateľom v Kolektívnej zmluve.